পশ্চিমবংগৰ মুখ্য মন্ত্ৰী মমতা বেনাৰ্জীয়ে এন আৰ চিৰ চূড়ান্ত খচৰা প্ৰকাশ পোৱাৰ পাছতে এন আৰ চিৰ বিৰোধীতাৰে মন্তব্য কৰাক লৈ ৰাজ্যজুৰি তীব্ৰ প্ৰতিক্ৰিয়াৰ সৃষ্টি হোৱাৰ সমান্তৰালভাৱে সৰৱ হৈ পৰিছে অগপ সভাপতি অতুল বৰা আৰু পশ্চিম গুৱাহাটী সমষ্টিৰ বিধায়ক ৰমেন্দ্ৰ নাৰায়ণ কলিতা।
উল্লেখযোগ্য যে সংবাদমাধ্যমলৈ প্ৰেৰণ কৰা এক প্ৰেছ বিজ্ঞপ্তিযোগে অগপৰ সভাপতি গৰাকীয়ে কয় যে তৃণমূল কংগ্ৰেছৰ নেত্ৰী তথা পশ্চিমবংগৰ মুখ্য মন্ত্ৰী মমতা বেনাৰ্জীয়ে চৰম অজ্ঞতা আৰু অসহিষ্ণুতাৰ পৰিচয় দি বিভাজনমূলক আৰু দায়িত্বজ্ঞানহীন মন্তব্য আগবঢ়াইছে।
'তেওঁলোক অসমৰ সংগ্ৰামী ইতিহাসৰ বিষয়ে অজ্ঞ নেকি? নে সংকীৰ্ণ ৰাজনীতিৰ স্বাৰ্থত, ভোট বেংকৰ মোহত তেওঁলোকে এন আৰ চি খন নস্যাৎ কৰিছে?' প্ৰশ্ন অতুল বৰাৰ।
তাৎপৰ্য্যপূৰ্ণভাৱে শান্তিপূৰ্ণ পৰিবেশ বজাই ৰখাৰ বাবে নাম বাদ পৰা ৪০ লাখৰো অধিক লোকক ৰমেন্দ্ৰ নাৰায়ণ কলিতাই সংবাদ মাধ্যমৰ জৰিয়তে ধন্যবাদ জ্ঞাপন কৰে।
আনহাতে অসমৰ যিটো জলন্ত সমস্যা সেইটো সমাধানৰ দিশত গৈ আছে, তণমূল কংগ্ৰেছৰ নেত্ৰী মমতা বেনাৰ্জীয়ে কলিকতাত থাকি কৰা তেনে ধৰণৰ বক্তব্য বা উক্তিয়ে নিশ্চয় অসমত এক অশান্তিৰ সৃষ্টি কৰাৰ লগতে এক ষড়যন্ত্ৰ সৃষ্টি কৰিছে বুলি মন্তব্য কৰে কলিতাই।
গতিকে মমতা বেনাৰ্জীক সংবাদমাধ্যমৰ জৰিয়তে সকীয়াই দি অসমৰ অভ্যন্তৰীণ বিষয়ত ভৱিষ্যতে কোনোধৰণৰ পৰোচনামূলক বক্তব্য নাৰাখিবৰ বাবে আহ্বান জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
